Дагалдах хуулийн төсөл

МОНГОЛ УЛСЫН ХУУЛЬ
 
 
2026 оны ..дугаар                                                                                   	    Улаанбаатар
сарын ..-ны өдөр                                                                                                         хот

 
АЖ АХУЙН НЭГЖИЙН ОРЛОГЫН АЛБАН ТАТВАРЫН 
ТУХАЙ ХУУЛЬД НЭМЭЛТ, 
ӨӨРЧЛӨЛТ ОРУУЛАХ ТУХАЙ
 

1 дүгээр зүйл.Аж ахуйн нэгжийн орлогын албан татварын тухай хуульд доор дурдсан агуулгатай дараах хэсэг, заалт нэмсүгэй:

	1/21 дүгээр зүйлийн 21.1.17 дахь заалт:

“21.1.17.улсын бүртгэлд бүртгүүлсэн өдрөөс хойш арван таван жилийн хугацаанд Инновацийн тухай хуульд заасан гарааны компанийн дотоодод шинээр гаргасан инновацийн бүтээгдэхүүний борлуулалтын орлого.”

2/13 дугаар зүйлийн 13.6, 13.7 дахь хэсэг:

“13.6.Инновацийн төсөлд болон инновацийн бүтээгдэхүүн гаргахад оруулсан хөрөнгө оруулалтыг албан татвар ногдох орлогоос хасагдах зардалд тооцно.

13.7.Улсын бүртгэлд бүртгүүлснээс хойш 15 жил болсон инновацийн гарааны компанийн судалгаа, судалгаа хөгжүүлэлт, технологи туршилт, зүгшрүүлэлт, патентийн зардлыг 2 дахин нэмэгдүүлсэн хэмжээгээр тооцож албан татвар ногдох орлогоос хасагдах зардалд оруулан тооцно. Судалгаа, судалгаа хөгжүүлэлт, технологи туршилт, зүгшрүүлэлт, патентийн зардлын бүрэлдэхүүнийг инновацийн асуудал эрхэлсэн төрийн захиргааны төв байгууллагын санал болгосноор Засгийн газар тогтооно.”

	2 дугаар зүйл.Аж ахуйн нэгжийн орлогын албан татварын тухай хуулийн 22 дугаар зүйлийн 22.5.4 дэх заалтын “улсын бүртгэлд бүртгүүлсэн өдрөөс хойш таван жилийн хугацаанд Инновацийн тухай хуульд заасан гарааны компанийн дотоодод шинээр үйлдвэрлэсэн инновацийн бүтээгдэхүүн, ажил, үйлчилгээ,” гэснийг хассугай. 

3 дугаар зүйл.Энэ хуулийг Инновацийн тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.


ГАРЫН ҮСЭГ 

Дагалдах хуулийн төсөл

МОНГОЛ УЛСЫН ХУУЛЬ
 
 
2026 оны ..дугаар                                                                                   	    Улаанбаатар
сарын …-ны өдөр                                                                                                         хот

 
ГААЛИЙН ТАРИФ, ГААЛИЙН ТАТВАРЫН 
ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ
 

1 дүгээр зүйл.Гаалийн тариф, албан татварын тухай хуульд доор дурдсан агуулгатай дараах заалт нэмсүгэй:

	1/38 дугаар зүйлийн 38.1.27 дахь заалт:

“38.1.27.инновацийн үйл ажиллагааг дагнан эрхлэх, эсхүл инновацийн гарааны компанийн лаборатори, дата төвийн тоног төхөөрөмж болон дотоод, гадаадын зах зээлд шинэ бараа, бүтээгдэхүүний үйлдвэрлэл явуулах, бүтээгдэхүүн, үйлчилгээ гаргахад шаардлагатай, дотоодод үйлдвэрлэдэггүй түүхий эд, материал, урвалж бодис”

2 дугаар зүйл.Гаалийн тариф, албан татварын тухай хуулийн 38 дугаар зүйлийн 38.2 дахь хэсгийн “38.1.19-д 38.1.24-т” гэснийг “38.1.19, 38.1.24, 38.1.27-д” гэж өөрчилсүгэй.   

3 дугаар зүйл.Энэ хуулийг Инновацийн тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.




ГАРЫН ҮСЭГ








Дагалдах хуулийн төсөл

МОНГОЛ УЛСЫН ХУУЛЬ
 
 
2026 оны ..дугаар                                                                                   	    Улаанбаатар
сарын ..-ны өдөр                                                                                                         хот

 
ХУВЬ ХҮНИЙ ОРЛОГЫН АЛБАН ТАТВАРЫН 
ТУХАЙ ХУУЛЬД НЭМЭЛТ ОРУУЛАХ ТУХАЙ
 

1 дүгээр зүйл.Хувь хүний орлогын албан татварын тухай хуулийн 15 дугаар зүйлийн 15.1 дэх хэсгийн “13.1-д заасан шаардлагыг хангасан” гэсний дараа “болон 13.6-д заасан” гэж нэмсүгэй. 

	2 дугаар зүйл.Энэ хуулийг Инновацийн тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.




ГАРЫН ҮСЭГ














